THAI เสิร์ฟขนมหวานจานพิเศษในวันพ่อแห่งชาติ
บริษัท การบินไทย จำกัด (มหาชน) หรือ THAI ร่วมเฉลิมฉลองเ …
28 พ.ย. 2562

บริษัท การบินไทย จำกัด (มหาชน) หรือ THAI ร่วมเฉลิมฉลองเนื่องในวันพ่อแห่งชาติ ประจำปี 2562 โดยจัดรายการขนมหวานจานพิเศษในโทนสีเหลือง รังสรรค์เมนูโดยใช้วัตถุดิบหลัก อาทิ ฟักทองญี่ปุ่น จากโครงการหลวง นมสดจากโครงการส่วนพระองค์ สวนจิตรลดา และ น้ำผึ้ง จากดอยคำ เพื่อให้บริการผู้โดยสารบนเครื่องบิน ทุกชั้นบริการของการบินไทย ในวันที่ 5 ธันวาคม 2562
โดยเส้นทางระหว่างประเทศ จะให้บริการขนมหวานเมนูพิเศษ สำหรับมื้อกลางวัน หรือ มื้อเย็น ในทุกเที่ยวบินขาออกจากกรุงเทพฯ (ยกเว้นเที่ยวบินไปยังตะวันออกกลาง อินเดีย และกัวลาลัมเปอร์) ชั้นหนึ่งให้บริการผู้โดยสารด้วย มูสสับปะรดขิง เสิร์ฟพร้อมไอศกรีมกะทิ สำหรับชั้นธุรกิจและชั้นประหยัดให้บริการด้วย ชีสทาร์ตฟักทอง
ขณะที่เส้นทางภายในประเทศ จะให้บริการขนมหวานเมนูพิเศษ ในทุกเที่ยวบินขาออกจากกรุงเทพฯ และทุกเที่ยวบินขาเข้าจากต่างจังหวัดมายังกรุงเทพฯ (ยกเว้นเที่ยวบิน TG226 เส้นทางภูเก็ต – กรุงเทพฯ)
– ชั้นธุรกิจ ให้บริการด้วย ขนมฟักทองเชื่อม ในทุกเที่ยวบินขาออกจากกรุงเทพฯ และ ขนมทองโบราณในทุกเที่ยวบินขาเข้าจากต่างจังหวัดมายังกรุงเทพฯ (ยกเว้นเที่ยวบิน TG226 เส้นทางภูเก็ต – กรุงเทพฯ)
– ชั้นประหยัด ให้บริการด้วย ขนมถั่วทองกวน ติดแผ่นทอง
ทั้งนี้ ผู้โดยสารสามารถดูรายละเอียดตารางการบินพร้อมทั้งสำรองที่นั่งและออกบัตรโดยสารได้ที่เว็บไซต์ thaiairways.com หรือ สำนักงานขายการบินไทยและตัวแทนจำหน่ายทั่วประเทศ หรือ THAI Contact Center โทร. 0-2356-1111 (ตลอด 24 ชั่วโมง)